
Profil
Shadi Victoria Ek er utdannet samfunnsøkonom med bachelor- og mastergrad fra Universitetet i Bergen. Under bachelorgraden fullførte hun et utvekslingsopphold ved Université Lumière Lyon 2 i Lyon, Frankrike. Som del av mastergraden har hun hospitert masteremner ved Norges Handelshøyskole innen anvendt økonometri og utviklingsøkonomi. Ved siden av studiene har hun arbeidet som undervisningsassistent og seminarkoordinator ved Institutt for økonomi (UiB).
I Vista Analyse deltar hun i evalueringer innenfor offentlig økonomi, blant annet knyttet til effektivitet, tilskuddsforvaltning og en konseptvalgutredning (KVU) for infrastrukturinvesteringer. I flere prosjekter har Shadi hatt ansvar for analyse og visualisering av kvantitative funn, samt utvikling av spørreundersøkelser. 
Gjennom mastergraden har hun fordypet seg i økonometri og samfunnsøkonomiske evalueringer, med søkelys på prosjekter innenfor helse- og arbeidsmarkedsøkonomi. I masteroppgaven benyttet hun registerdata for å analysere økonomisk omstilling rundt skilsmissen og kombinerte nyere kvasi-eksperimentelle metoder (stacked event study) med familieøkonomisk teori. 
Shadi sin erfaring og utdanning har gitt henne kompetanse for å jobbe med samfunnsøkonomiske evalueringer, nyttekostnadsanalyser med Monte Carlo-simuleringer, og KVU. Kombinert med ferdigheter innen databehandling og økonometri, kan hun bidra med analyser innenfor offentlig økonomi, infrastruktur og helse- og velferdsøkonomi.
Utdannelse 
	2024–2026
	Master i samfunnsøkonomi, UiB

	
	Fordypning innen anvendt økonometri, med emner innen nytte-kostnadsanalyse, helse- og velferdsøkonomi.
Masteroppgave: «Skilsmisse og økonomisk omstilling: kvinner og menns inntekt, arbeidstilpasning og sykefravær rundt skilsmisse».
Hospitering ved Norges Handelshøyskole.

	2021–2024 
	Bachelor i samfunnsøkonomi, UiB

	
	Emner innenfor utviklingsøkonomi, handelsøkonomi, kognitiv vitenskap og programmering.
Bacheloroppgave: «Konkurranse mellom Tine og Q-meieriene.»
Utvekslingsopphold ved Université Lumière Lyon 2, Lyon.


Arbeidserfaring 
	2026–
	Vista Analyse, Analytiker

	2025–2026
	UiB, Seminarkoordinator (fagkonsulent)
Adminstrativ stilling med ansvar for gjennomføring av seminarer, deriblant ansettelse og ledelse av seminarledere.  

	2025
	UiB, Undervisningsassistent
Seminarleder med undervisningsansvar i emnet ECON218 Næringsstruktur og internasjonal handel.  


Prosjekterfaring 
	2026–
	KVU Vannforsyning i Longyearbyen (pågående arbeid)
Longyearbyen Lokalstyre


	2026–
	Evaluering av Norsk Tippings arbeid med effektiv drift (pågående arbeid)
Kultur- og likestillingsdepartementet


	2026–
	Evaluering av Arktis 2030 (pågående arbeid)
Troms Fylkeskommune



Se www.vista-analyse.no for offentlige rapporter.
Språk 
	Norsk
	Morsmål

	Engelsk
	Flytende

	Fransk
	Grunnleggende (A2)


IT-ferdigheter
MS Office, R, Stata, SurveyMonkey.

